Beneficiarul investiției, Hidroelectrica, nu are fonduri pentru continuarea lucrărilor, mai ales că societatea este în insolvenţă. Proiectul hidrocentralei de la Mândra a fost comandat de Nicolae Ceauşescu şi făcea parte dintr-un lanţ de peste 20 de hidrocentrale care urmau să fie construite pe râul Olt.

Până acum statul a investit în lucrări peste 110 milioane de euro. 2000 de muncitori au lucrat în ultimii 25 de ani pe şantierul de la Mândra, iar mulţi stau încă aici, în barăci din materiale prefabricate împreună cu familiile.

Consiliul Judeţean Braşov a solicitat guvernului fonduri pentru continuarea lucrării, pentru că investiţia ar aduce locuri de muncă, dar ar crea şi un lac artificial care poate genera activităţi turistice în zonă.